ยุบสภา 20 มี.ค.? “ประยุทธ์” แย้มนำ พ.ร.ฎ ขึ้นทูลเกล้า รอประกาศราชกิจจาฯ
“ประยุทธ์ จันทร์โอชา” เผยนำ พ.ร.ฎ ยุบสภา ขึ้นทูลเกล้ารอประกาศราชกิจจาฯ รอความชัดเจน 20 มีนาคมนี้
“ประยุทธ์ จันทร์โอชา” เผยนำ พ.ร.ฎ ยุบสภา ขึ้นทูลเกล้ารอประกาศราชกิจจาฯ รอความชัดเจน 20 มีนาคมนี้
17 มี.ค. 2566

พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่า ขณะนี้ได้เสนอร่างพระราชกฤษฎีกายุบสภาแล้ว จึงขอให้รอความชัดเจนลงประกาศในราชกิจจานุเบกษา ในวันที่ 20 มีนาคมนี้ แต่ยืนยันจะลงพื้นที่อย่างต่อเนื่อง แม้ในช่วงรัฐบาลรักษาการ เพราะถือว่าช่วงนี้เป็นช่วงรอยต่อระหว่างมีการเลือกตั้งจึงต้องมาติดตามงานเพื่อไม่ให้ข้าราชการเกียร์ว่าง
ขณะที่การลาออก ของ นายสมศักดิ์ เทพสุทิน รัฐมนตรีว่าการกระทรวงยุติธรรมนั้น พล.อ.ประยุทธ์ กล่าวว่าได้ทราบจากข่าวแต่ส่วนตัวยังไม่ได้เจอนายสมศักดิ์ ซึ่งขึ้นอยู่กับนายสมศักดิ์จะย้ายไปสังกัดพรรคไหน ส่วนการลาออกจากตำแหน่งรัฐมนตรีว่าการกระทรวงยุติธรรมนั้นส่วนตัวก็ได้ข่าวมาแต่ยังไม่ได้ดำเนินการลาออก ทั้งนี้ส่วนตัวเคารพการตัดสินใจของทุกคนแหละไม่ใช่ศรัตรูกัน และยังรักกันเหมือนเดิม ทั้งนี้ยืนยันส่วนตัวไม่กังวล ภายหลังนายสมศักดิ์ประกาศว่าพรรคเพื่อไทยจะแลนสไลด์